চাকরিজীবনের একেবারে শেষভাগে এসে সামাদ ভাই আবার লেখালেখি শুরু করেন। যেহেতু মুক্তিযুদ্ধে সরাসরি অংশ নিয়েছিলেন, তাই মুক্তিযুদ্ধের ওপর তিনি একটি তথ্যবহুল গুরুত্বপূর্ণ বই লেখেন, যা পাঠক মহলে সমাদৃত হয়েছে। পরবর্তী সময়ে তিনি তাঁর পুরনো ধারা অর্থাৎ ছোটগল্প রচনায় ফিরে গেছেন। সম্প্রতি তিনি ছোটগল্পের একটি সংকলন প্রকাশ করেছেন, যার শিরোনাম হচ্ছে ‘ধুন্দি’। এটি সংকলনে অন্তর্ভুক্ত একটি গল্পেরও নাম। আজকের নিবন্ধের উদ্দেশ্য এ বইয়ের পর্যালোচনা (Received) নয়। সেটি হয়তো অন্য সময়ে করা যাবে। এ লেখার উপজীব্য হচ্ছে ১৯৪৭ সালে দেশ তথা ভারত বিভাগের ফলে পশ্চিমবঙ্গের মুসলমান পরিবারগুলোর মাতৃভূমি ত্যাগ করে পূর্ববঙ্গে অভিবাসী হওয়ার ঝক্কি-ঝামেলা ও মানসিক যন্ত্রণা তুলে ধরা।